CELEX: C2006/331/04
Language: sk
Date: 2006-12-30 00:00:00
Title: Vec C-306/05: Rozsudok Súdneho dvora (tretia komora) zo 7. decembra 2006 (návrh na začatie prejudiciálneho konania, ktorý podal Audiencia Provincial de Barcelona – Španielsko) – Sociedad General de Autores y Editores de España (SGAE)/Rafael Hoteles SA (Autorské práva a práva s nimi súvisiace v informačnej spoločnosti — Smernica 2001/29/ES — Článok 3 — Pojem verejný prenos — Prenos diel prostredníctvom televíznych prijímačov umiestnených v hotelových izbách)

30.12.2006   
            
            
               SK
            
            
               Úradný vestník Európskej únie
            
            
               C 331/3
            
         Rozsudok Súdneho dvora (tretia komora) zo 7. decembra 2006 (návrh na začatie prejudiciálneho konania, ktorý podal Audiencia Provincial de Barcelona – Španielsko) – Sociedad General de Autores y Editores de España (SGAE)/Rafael Hoteles SA
   (Vec C-306/05) (1)
   
   (Autorské práva a práva s nimi súvisiace v informačnej spoločnosti - Smernica 2001/29/ES - Článok 3 - Pojem „verejný prenos“ - Prenos diel prostredníctvom televíznych prijímačov umiestnených v hotelových izbách)
   (2006/C 331/04)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Audiencia Provincial de Barcelona
   Účastníci konania pred vnútroštátnym súdom
   
      Žalobca: Sociedad General de Autores y Editores de España (SGAE)
   
      Žalovaný: Rafael Hoteles SA
   Predmet veci
   Návrh na začatie prejudiciálneho konania – Audiencia Provincial de Barcelona – Výklad smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230) – Pojem „verejný prenos“ (článok 3 smernice) – Pojem „výlučne domáca oblasť“ – Prenos diel prostredníctvom televíznych prijímačov umiestnených v izbách hotelového zariadenia
   Výrok rozsudku
   
               1.
            
            
               Hoci samotné zabezpečenie fyzických zariadení nepredstavuje ako také verejný prenos v zmysle smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti, poskytovanie signálu hotelovým zariadením prostredníctvom televíznych prijímačov klientom, ktorí sú ubytovaní v izbách tohto zariadenia, predstavuje nezávisle od používanej techniky prenosu signálu verejný prenos v zmysle článku 3 ods. 1 tejto smernice.
            
         
               2.
            
            
               Súkromná povaha izieb hotelového zariadenia neodporuje tomu, aby sa v nich uskutočňovaný prenos diela prostredníctvom televíznych prijímačov považoval za verejný prenos v zmysle článku 3 ods. 1 smernice 2001/29.
            
         
      (1)  Ú. v. EÚ C 257, 15.10.2005.